Publication: Magyar Közlöny
Issue: MK-1998-101 (Year: 1998, Number: 101)
Era: 1990-2004
Section: 1996. évi CXII. törvény hatálya alá tartozó pénzügyi intézmény nyújtotta vagy a Magyarországon székhellyel nem
Paragraph Index: 124

7. § A Vhr. 22. §-ának (4) bekezdése a következő szöveggel egészül ki: „A termék származó jellegét a felhasznált anyagokra vonatkozó — a felhasznált anyagok kedvezményes vagy egyéb származási adatait is tartalmazó — anyag-felhasználási kimutatással kell igazolni. A vámhivatal kérheti az anyag-felhasználási kimutatáson feltüntetett adatok okmányokkal való igazolását. Amennyiben a késztermék a belföldi forgalom számára való vámkezeléskor a kedvezményes származó helyzetét az igazolások hiánya miatt nem éri el, a származó jelleg utólagos igazolása esetén az általános szabályok szerint kérhető a kedvezményes és a teljes vám különbözetének visszatérítése.”

Source: https://magyarkozlony.hu/hivatalos-lapok/3bffba74fd6e33ca664b93241fa02018ce0ba605/dokumentumok/113f38d538231ead16919a9f84fe8c26db2b7e59/letoltes